**ХҮНС ХӨДӨӨ АЖ АХУЙН ГАЗРЫН**

 **2022 ОНЫ 05 ДУГААР САРЫН ХИЙСЭН АЖЛЫН МЭДЭЭЛЭЛ**

2022.05.24 Улиастай хот

**Нэг. Удирдлага зохион байгуулалтын ажлын талаар:**

1. Төсвийн гүйцэтгэлийн 05 дугаар сарын мэдээг санхүүгийн программаас гаргаж  аймгийн төрийн сангаар хянуулан ХХААХҮ-н яаманд хүргүүлсэн. Байгууллагын шилэн дансны мэдээллийг сар бүрийн 08-ны дотор системд байршуулан ажилласан.
2. 2022 оны 05 дугаар сарын байдлаар ирсэн албан бичиг 18, явсан бичиг 14, Газрын даргын Б тушаал 2, А тушаал 3 гарч, өргөдөл 1 ирсний мэдээ тайланг холбогдох газруудад хүргүүлж ажилласан.
3. Гүйцэтгэлийн удирдлагын мэдээллийн цахим сан /plan.igovernment.mn/-д байгууллагын төрийн захиргааны, үйлчилгээний нийт 12-н албан хаагч 05 дугаар сарын гүйцэтгэлийн төлөвлөгөөний хэрэгжилтийг бүрэн тайлагнаж ажилласан.
4. Нийтийг хамарсан хаврын их цэвэрлэгээ 2022 оны 05 дугаар сарын 06-ны өдөр зохион байгуулагдаж байгууллагын хуваарьт газрынхаа хог хаягдлыг цэвэрлэж гүйцэтгэсэн ажлын тайланг фото зургаар баталгаажуулан Улиастай сумын Засаг даргын Тамгын газарт хүргүүлэн ажилласан.
5. Бүх нийтээр мод тарих үндэсний өдөр “Тэрбум мод” үндэсний хөдөлгөөний хүрээнд хаврын мод тарих ажилд 2022 оны 05 дугаар сарын 14-ний өдөр оролцож Улиастай сумын Чигэстэй голын дээд талбайд мод тарьж ажилласан.
6. Хүнс хөдөө аж ахуйн салбарын 2021, 2022 оны товч тайлан мэдээллийг ХХААХҮ-н яаманд хүргүүлсэн.
7. Хөрөнгө оруулалтын судалгааг ХХААХҮ яамнаас ирүүлсэн маягтын дагуу гаргаж хүргүүлсэн.
8. 2022 оны 05-р сарын 12-13 өдрүүдэд Мэррит төслөөс зохион байгуулсан төрийн хяналтын тогтолцоо хэлэлцүүлэгт ХШҮДА хариуцсан мэргэжилтэн оролцсон.
9. Хүнс, хөдөө аж ахуйн газар нь Улиастай сумын Жинст багт байрлах Хөдөлмөр халамжийн үйлчилгээний газар, Залуучуудын хөдөлмөр эрхлэлтийг дэмжих төвийн 2 дугаар давхарт нүүх ажлыг зохион байгуулж 05 дугаар сараас эхлэн тус байранд үйл ажиллагаагаа хэвийн явуулж эхлээд байна.
10. Залуучуудын хөгжлийн Зөвлөлийн гишүүдийг идэвхжүүлэх, оролцоог нэмэгдүүлэх, чадавхжуулах сургалтыг 2022 оны 05 дугаар сарын 04-ны өдөр Залуучууд хөгжлийн зөвлөлөөс зохион байгуулж тус сургалтад ХХААГ-ын Захиргаа аж ахуйн албаны дарга А.Батзаяа хамрагдаж байгууллагын ажилтан албан хаагчдад мэдээллийг хүргэн ажилласан.

**Хоёр: Үйлдвэр, худалдаа үйлчилгээний албаны хийсэн ажлын мэдээлэл**

1. Тариалалтын явцын мэдээг сумдаас долоо хоног бүрийн даваа, пүрэв гарагуудад авч нэгтгэн ХХААХҮЯаманд мэдээлж байна. Тариалалтын явцын мэдээгээр үр тариа 800 га, малын тэжээл 50 га, төмс 41 га, хүнсний ногоо 30.3 га-д тариалалт хийгээд байна.
2. ХХААХҮЯамнаас хөнгөлөлттэй үнээр нийлүүлсэн 1500 кг төл сонгины үр, Гала сортын 2000 кг төмсний үрийг татан авч 13 сумд олгох хуваарь хийж олгож ХААТасгаар дамжуулан өрхийн тариалан эрхлэгчдэд олгох арга хэмжээг зохион байгууллаа.
3. Газар тариалангийн үйлдвэрлэлийг дэмжих зорилгоор арилжааны банкаар дамжуулан олгож байгаа жилийн 3 хувийн хүүтэй, 2 жилийн хугацаатай зээлд 17 иргэн хамрагдаж 245.0 сая төгрөгийн зээл авсан байна.
4. Стратегийн хүнсний нөөцийн мэдээг <http://foodsupply.mofa.gov.mn/index> программ ашиглан 7 хоног бүр 24 сумаас авч нэгтгэн ХХААХҮ-н яаманд хүргүүлэн ажиллаж байна.
5. Аймгийн баталгаажуулалтын зөвлөлийн 2 удаагийн хуралд хуваарийн дагуу оролцон тохирлын гэрчилгээ шинээр авах, сунгах хүсэлт өгсөн 9 сумын 23 иргэн аж ахуйн нэгжид хийсэн үнэлгээтэй танилцан санал орууллаа.
6. Хуванцар савны хэрэглээг бууруулах талаар сурталчилгааны материалыг 24 сумын ХАА тасгийн группд байршуулан сурталчилсан.
7. Аймгийн хэмжээнд үйл ажиллагаа явуулж байгаа мах, сүү, бяслагны үйлдвэрийн судалгааг ЗДТГ-т хүргүүлсэн.
8. Аймгийн махны нөөцийн мэдээг гарган Монголын ХАА биржийн холбогдох мэргэжилтэнд хүргүүлсэн.
9. Жижиг дунд үйлдвэрийг хөгжүүлэх сангаас олгосон 2019, 2020 оны зээлд 2022 оны 05 дугаар сарын 02-ны өдөр Завхан аймгийн Төрийн аудитын газрын аудитор Оюунжаргалын хамт 6 ААН, 1 иргэний зээлд хяналт шалгалт хийж зээлийн эргэн төлөлт, үйл ажиллагааны явцтай танилцсан.
10. Сумдын Засаг дарга нарт Хоршоог хөгжүүлэх сангийн хугацаа хэтрэлттэй иргэдийн зээлийг эргэн төлүүлэх талаар чиглэл хүргүүлсэн.
11. ХХААХҮЯам, ЖДҮГазар, Францын элчин сайдын яамтай хамтран зохион байгуулсан “ХАА-н хоршоодын хөгжил” сэдвээр цахим туршлага солилцох уулзалтад Улиастай, Дөрвөлжин, Их-Уул, Нөмрөг сумын хоршоодын төлөөллийг хамруулсан.
12. ХААДэмжих сангаас зээл авсан ААН, хоршоо, иргэнтэй холбогдож мэдээллийг авч тус сангийн зээл хариуцсан мэргэжилтэнд танилцуулсан.
13. Сумдын Хоршоог хөгжүүлэх сангийн хугацаа хэтэрсэн зээлтэй 35 иргэний мэдээллийг засуулсан.
14. Очирвааний боломж ТББ-ийн зүгээс ЖДБ-ийг дэмжих төрийн сангууд, мэргэжлийн холбоодын “Мэдээлэл солилцох уулзалтыг” 2022 оны 05 дугаар сарын 25-ны өдөр зохион байгуулахаар төлөвлөсөн байна. Мэдээлэл бэлтгэж оролцоно.
15. СХС, ХХСангийн мэдээллийг ЗДТГ-ын ХОХБТХэлтэсийн мэргэжилтэнд хүргүүлсэн.

**Гурав: Мал үржлийн албаны хийсэн ажлын мэдээ**

1. 2022 оны 05 сарын 04-нд Аймгийн гэр бүл хүүхэд залуучуудын хөгжлийн газраас зохион байгуулсан залуучуудын хөгжлийг дэмжих “New story” хөгжлийн хөтөлбөрийн сургалтад хамрагдсан.
2. 05 сарын 09-нд Хөдөө аж ахуйн тасагт ажиллаж буй мэргэжилтэй боловсон хүчний судалгааг 24 сумаар гаргаж нэгтгэн ХХААХҮЯамны холбогдох мэргэжилтэнд хүргүүлсэн.
3. 05 сарын 06-нд Нийтийг хамарсан их цэвэрлэгээнд оролцож хуваарьт газрын хог хаягдлыг цэвэрлэж, холбогдох албан тушаалтанд хүлээлгэн өгсөн.
4. 05 сарын 10-нд Төрийн жинхэнэ албан хаагчийн тангараг өргөх ёслолд мэргэжилтэн Б.Болорчимэг, Г.Лхагвасүрэн нар оролцож тангараг өргөсөн.
5. 05 сарын 12-нд Төрөл бүрийн үүлдэр, омгийн мал үржүүлэх бүс байршлыг тогтоох тухай Засгийн газрын тогтоол, ХХААХҮСайдын тушаал гарсантай холбоотойгоор ХХААХҮЯамны цахим хуралд оролцсон.
6. 05 сарын 15-нд Тэр бум мод үндэсний хөдөлгөөний хүрээнд хаврын мод тарих үйл ажиллагаанд оролцож нэг албан хаагч 14 мод тарьсан.
7. 05 дугаар сарын 04-ны өдөр Сумдын Засаг дарга нарт Бэлчээр хамгаалах бүх нийтийн хаврын арга хэмжээг зохион байгуулах тухай албан бичгийг хүргүүлсэн.
8. 05 дугаар сарын 09-нөөс эхлэн худгийн судалгааг шинэчлэн авч нэгтгэж байна.
9. 05 дугаар сарын 13-ны өдөр бэлчээр хамгаалах арга хэмжээний тоног төхөөрөмжийг хүлээн авах ажилд оролцсон.
10. 05 сарын 12-13-ний өдрүүдэд ХХААХҮЯам, Онцгой байдлын ерөнхий газар, НҮБ-ийн Хүнс, хөдөө аж ахуйн байгууллагын хамтарсан “Гамшгийн эрсдэлийг бууруулах бодлогын хэрэгжилт” сэдэвт сургалт, семинарт оролцсон.
11. 05 дугаар сарын 16-18-ны өдрүүдэд ХХААХҮЯ болон Тэжээлийн тогтвортой менежмент төслөөс зохион байгуулсан “Нийтийн домайн өгөгдөл, DSS буюу бодлого боловсруулагчдад Туслах систем, QGIS программын хэрэглээ байгалийн бэлчээр, хадлан, тэжээл үйлдвэрлэлд” сургалтад хамрагдаж Сертификат авсан.
12. 05 дугаар сарын 15-наас эхлэн Бэлчээр хамгаалах хаврын арга хэмжээний тайланг авч нэгтгэж байна.
13. Төл бойжилт, хорогдол, том малын зүй бус хорогдлын мэдээг 24 сумаас 7 хоног бүрийн Пүрэв гаригт авч нэгтгэн ХХААХҮЯаманд хүргүүлэн ажиллаж байна.
14. 05 сарын 24-нөөс Эрдэнэхайрхан, Цагаанхайрхан, Алдархаан сумдын цөм сүргийн малд үзлэг ангилалт хийхээр Малын удмын сангийн үндэсний төвийн салбар Завхан цөм сүргийн төвтэй хамтран ажиллаж байна.

**ХҮНС, ХӨДӨӨ АЖ АХУЙН ГАЗАР**